**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΚΑΤΑΠΟΛΕΜΗΣΗΣ ΤΩΝ ΚΑΘΥΣΤΕΡΗΣΕΩΝ ΠΛΗΡΩΜΩΝ ΣΤΙΣ ΕΜΠΟΡΙΚΕΣ ΣΥΝΑΛΛΑΓΕΣ ΝΟΜΟ ΤΟΥ 2012**

|  |  |
| --- | --- |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.123(I) του 2012. | 1. Ο παρών Νόμος θα αναφέρεται ως ο περί της Καταπολέμησης των Καθυστερήσεων Πληρωμών στις Εμπορικές Συναλλαγές (Τροποποιητικός) Νόμος του 2022 και θα διαβάζεται μαζί με τον περί της Καταπολέμησης των Καθυστερήσεων Πληρωμών στις Εμπορικές Συναλλαγές Νόμο του 2012 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Καταπολέμησης των Καθυστερήσεων Πληρωμών στις Εμπορικές Συναλλαγές Νόμοι του 2012 και 2022. |
|  |  |
| Τροποποίηση του άρθρου 2 του βασικού νόμου. | 2. Το άρθρο 2 του βασικού νόμου τροποποιείται με την προσθήκη στην κατάλληλη αλφαβητική σειρά του ακόλουθου νέου όρου και του ορισμού του:  |
|  |  |
|  | «“Εποπτεύουσα Αρχή” σημαίνει το Υπουργείο ·». |
|  |  |
| Τροποποίησητου τίτλου του ΜΕΡΟΥΣ ΙΙ του βασικού νόμου. | 3. Ο τίτλος του ΜΕΡΟΥΣ ΙΙ του βασικού νόμου τροποποιείται με την προσθήκη, αμέσως μετά τη λέξη «ΕΠΙΧΕΙΡΗΣΕΩΝ» (πρώτη γραμμή), της φράσης «ΚΑΙ ΑΡΜΟΔΙΟΤΗΤΕΣ ΕΠΟΠΤΕΥΟΥΣΑΣ ΑΡΧΗΣ». |
|  |  |
| Τροποποίηση του βασικού νόμου με την προσθήκη του νέου άρθρου 5Α. | 4. Ο βασικός νόμος τροποποιείται με την προσθήκη, αμέσως μετά το άρθρο 5, του ακόλουθου νέου άρθρου: |
|  |  |
|  | «Αρμοδιότητες Εποπτεύουσας Αρχής για λήψη παραπόνωνκαι σύνταξη ετήσιας έκθεσης. | 5Α.-(1) Η Εποπτεύουσα Αρχή έχει αρμοδιότητα να λαμβάνει γραπτώς παράπονα για ισχυριζόμενες παραβάσεις των διατάξεων του παρόντος Μέρους αναφορικά με τις εμπορικές συναλλαγές μεταξύ επιχειρήσεων. |
|  |  |  |
|  |  |  (2) Η Εποπτεύουσα Αρχή, μετά από την παραλαβή γραπτού παραπόνου που υποβλήθηκε δυνάμει των διατάξεων του εδαφίου (1), δύναται να προβεί στις ακόλουθες ενέργειες: |
|  |
|  |  | (α) | Χωρίς επηρεασμό των διατάξεων του εδαφίου (2) του άρθρου 11, να ενημερώσει τον παραπονούμενο για το δικαίωμά της να λάβει δικαστικά μέτρα· και/ή |
|  |
|  |  | 159(I) του 2012. | (β) | να ενθαρρύνει την επίλυση της εμπορικής διαφοράς μεταξύ των συμβαλλομένων με εκούσια προσφυγή στη διαδικασία της διαμεσολάβησης, δυνάμει των διατάξεων του περί Ορισμένων Θεμάτων Διαμεσολάβησης σε Αστικές Διαφορές Νόμου. |
|  |
|  |  |  (3)(α) Η Εποπτεύουσα Αρχή συντάσσει αναλυτική ετήσια έκθεση, στην οποία καταγράφεται, μεταξύ άλλων, στατιστική ανάλυση του συνόλου των παραπόνων που υποβλήθηκαν ενώπιόν της και των αποτελεσμάτων της διερεύνησής τους, στην οποία έχει προβεί.  |
|  |
|  |  |  (β) Η προβλεπόμενη στην παράγραφο (α) ετήσια έκθεση κατατίθεται σε ηλεκτρονική μορφή στην Κοινοβουλευτική Επιτροπή Ενέργειας, Εμπορίου, Βιομηχανίας και Τουρισμού προς ενημέρωσή της μέχρι τον μήνα Μάρτιο του έτους το οποίο έπεται της χρονικής περιόδου που αφορά η εν λόγω έκθεση. |
|  |  |  |
|  | Επίσημη Εφημερίδα της Ε.Ε.: L119,4.5.16, σ.1.125(Ι) του 201826(Ι) του 2022. |  (4) Συλλογή και επεξεργασία δεδομένων προσωπικού χαρακτήρα για σκοπούς εκπλήρωσης της προβλεπόμενης στο παρόν άρθρο αποστολής της Εποπτεύουσας Αρχής διενεργείται τηρουμένων των διατάξεων της πράξης της Ευρωπαϊκής Ένωσης με τίτλο «Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων)» και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου.». |

Αρ. Φακ.: 23.02.063.157-2022

ΝΚ/ΑΟΛ/ΧΑ/Ελ.Π